# Reus Deportiu

El Reus Deportiu és un club esportiu de Reus, al Baix Camp, fundat l'any 1909. És especialment conegut per la seva secció d'hoquei patins, guanyadora de vuit Copes d'Europa entre altres títols.

## Història

És constituït oficialment el 23 de novembre de 1909 amb el nom de Club Deportiu. La primera seu fou el velòdrom del final del carrer de Sant Joan, i el 1912 començaren a utilitzar-se uns terrenys de la carretera de Salou, propietat del Tramvia. El 1917 va absorbir el Club Velocipedista i el Sport Club Reus, i va adoptar el nom de Reus Deportiu que encara conserva. Va créixer en associats però només es va desenvolupar el futbol, i les seccions de ciclisme, atletisme i boxa van desaparèixer el 1922. El 1911 va establir la seva seu a la Plaça de la Sang i el 1933 al Raval de Santa Anna. El 1919 es va obrir un camp d'esports al Camí de l'Aleixar. Un nou recinte poliesportiu es va inaugurar el 1927. El 1929 va començar a publicar el butlletí mensual Reus Deportiu, que durà fins al 1935. El 1936 el poliesportiu va canviar de nom a Casal Reusenc d'Esport i Cultura i els equips Reus Popular. El 1939 es va reconstituir i va reiniciar l'activitat el 1940 establint la seu social (l'anterior fou destruïda pels bombardejos) al Cafè d'Espanya a la Plaça del Prim. El 1951, a causa dels problemes econòmics que patia l'entitat, el futbol s'escindí en una nova entitat, el Club de Futbol Reus Deportiu. El 1953 es va traslladar al carrer de la Perla, no gaire lluny. El 1962 s'inauguraren les noves instal·lacions del pavelló d'esports del Reus. L'any 1973 el president Andreu Olesti Cabrito, un industrial químic de la localitat, va inaugurar el pavelló d'esports. Però després el club es va endeutar i, a causa d'això, va patir una crisi que el 1975 va portar a vendre part dels terrenys socials inclòs el camp de futbol on es van construir edificis (l'Edifici Olímpic per exemple). El 1977 es va obrir el nou camp de futbol al barri Solivista. Als anys 80 la crisi es va tancar amb la venda de més terrenys als constructors. El 1994 per conveni, el camp de futbol va esdevenir municipal. El 1995 va dimitir el president, el constructor Pere Vinaixa i Ollé, i va ser elegit Joan Sabater i Escudé, comerciant, ex jugador d'hoquei i polític d'UCD; el 23 de novembre de 2011 fou derrotat per només set vots de diferència per Mònica Balsells, empresària i 1a dona presidenta de l'entitat.
El Reus Deportiu té actualment onze seccions, les quals són hoquei sobre patins, escacs, atletisme, bàsquet, excursionisme, gimnàstica rítmica, patinatge artístic sobre rodes, rugbi, karate, tennis - pàdel i tennis taula. Les seves instal·lacions inclouen: sis piscines, dos jacuzzis, dues saunes, dos banys de vapor, un gimnàs de 400 m2, tres sales polivalents per activitats dirigides, una sala de cycling, una pavelló de bàsquet, cinc pistes de tennis de terra batuda, quatre pistes de pàdel, 2 pistes de futbol/polivalents, 1 palau d'esports d'hoquei amb capacitat per 2.500 espectadors, a més de sales polivalents per realitzar activitats de judo, hapkido, karate, tai-txi, patinatge artístic, gimnàstica rítmica, entre d'altres.

## Presidents

| Joan Solé Anguera 1909-1913 Josep Balsells Bofarull 1913-1916 Pere Barrufet Puig 1916-1917 Salvador Bonet Marsillach 1917-1918 Joaquim Gibert Gras 1918-1919 Joan Martorell Alegret 1919-1920 Josep Valls Fonts 1920-1922 Joan Domènech Mas 1922-1924 Josep Llop Martorell 1926-1928 | Antoni Martí Bages 1929-1933 Agustí Esteve Fabregat 1933-1934 Joan Busquets Crusat 1934-1942 Josep Castellà Baró 1942-1943 Antoni Sabater i Esteve 1943-1948 Francesc Llevat Rosell 1948-1952 Baldomer Pamies Jové 1953-1957 Antoni Sabater Roca 1957-1959 Josep Maria Massó Coll 1959-1966 | Francesc Llevat Rosell 1966-1970 Joan Domènech Mas 1970-1971 Valero Camps Simó 1971-1973 Andreu Olesti Cabrito 1973-1977 Joan Basora Musté 1977-1986 Pere Vinaixa Ollé 1987-1995 Joan Sabater i Escudé 1995-2011 Mònica Balsells i Pere 2011-actualitat |

## Entrenadors
### Hoquei patins

| 1940-1975: desconegut Manel Boronat Roig (1975-76) Ubide (?-1979-?) Joan Rovira Palau (1982-84¿?) Joan Vila (?-1986-?) Catxo Ordeig (??) Josep Llonch i Rafecas (1993-?) Roc Mestres (1993-1994) Joan Antoni Zabalia i Malla (1994-1996) Jordi Gómez (1997-1999) Miquel Umbert (1999-2000) | Josep Maria Barberà (2000-2001) Manel Barceló (2001-2004) Lluís Galbas (2004-2005) Jordi Camps (2005-2006) Albert Folguera (2006) Manel Barceló (2006-2008) Carlos Figueroa (2008-2009) Alejandro Domínguez (2009-2015) Enrico Mariotti (2015-2017) Jordi Garcia (2017-) |

## Jugadors destacats
### Hoquei patins

| Jordi Adroher i Mas Francesc Alabart i Sedó Plàcid Alegret i Sariñena Gabriel Cairo Valdivia Xavier Caldú i Pintado Albert Casanovas i Vázquez Alejandro Dominguez Izurriaga Santiago Garcia i Arnalot | Jordi Garcia i Rosselló Josep Giralt i Ciurana Marc Gual i Rosell Francesc Xavier Ibarz i Alegria Pere Magriñà i Cavallé Raül Marín i Martín Jordi Molet i Canal Roger Molina i Portugal | Joan Orpinell i Queraltó José Luis Páez Picón Matías Platero Josep Maria Rabassa i Basora Joan Sabater i Miralles Joan Sabater i Escudé Joan Salvat Carbó Joan Salvat i Llavore | José Antonio Sánchez Álvarez Josep Maria Selva i Cristià Lluís Teixidó i Sala Guillem Trabal i Tañá Joan Carles Vadillo i de Haro Joaquim Vilallonga i Renom Joan Maria Vilallonga i Renom Joan Antoni Zabalia i Malla |

## Palmarès
### Hoquei patins
#### Campionats internacionals

* 8 Copes d'Europa:
** 1966/67, 1967/68, 1968/69, 1969/70, 1970/71, 1971/72, 2008/09, 2016/17
* 1 Recopa d'Europa:
** 1984
* 2 Copes de la CERS:
** 2003, 2004
* 1 Copa Continental:
** 2008-09
* 1 Campionat del Món de Clubs:
** 2008
* 1 Copa Intercontinental:
** 2009
* 1 Petita Copa del Món de Clubs:
** 1969

#### Campionats estatals

* 3 Lligues Nacionals:
** 1965/66, 1966/67, 1968/69
* 5 Lligues Divisió d'Honor / OK Lliga:
** 1969/70, 1970/71, 1971/72, 1972/73, 2010-11
* 1 Campionat d'Espanya de 1a categoria:
** 1952
* 8 Copes d'Espanya / Copes del Rei:
** 1966, 1970, 1971, 1973, 1983, 2006, 2025
* 3 Supercopes espanyoles:
** 1983/84, 2005/06, 2019/20
* 1 Campionat d'Espanya de 2a categoria:
** 1947
* 1 Lliga de Primera Divisió (2a categoria):
** 1986/87

#### Campionats nacionals

* 1 Campionat de Catalunya d'hoquei patins:
** 1967
* 1 Lliga catalana d'hoquei patins:
** 2017

### Tennis Taula

* 7 Campionats provincials de Tarragona masculins:
** 1967, 1968, 1969, 1972, 1973, 1974, 1975

## Vegeu també

* Club de Futbol Reus Deportiu

## Referències

* ↑ «Reus Deportiu». Gran Enciclopèdia Catalana. Barcelona: Grup Enciclopèdia Catalana.
* 1 2 3 Graell, Jordi. «El Reus Deportiu presenta Enrico Mariotti com a nou entrenador». Ara.cat, 28-05-2015. [Consulta: 4 juny 2015].
* ↑ «Jordi Garcia, nou entrenador del Reus Deportiu La Fira». reusdigital.cat, 19-06-2017. [Consulta: 29 octubre 2017].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 «Perfil a rinkhockey.net». rinkhockey.net. Arxivat de l'original el 2016-02-16. [Consulta: 1r octubre 2015].
* 1 2 3 4 5 6 7 8 9 10 11 12 «Palmarès». Reus Deportiu. Arxivat de l'original el 2016-02-15. [Consulta: 1r octubre 2015].
* ↑ «S'imposa el pes dels galons». El 9 Esportiu, 25-01-2010, p. 22.
* ↑ «El centenari es fa d'or». El 9 Esportiu, 29-09-2008.
* ↑ «Dècada meravellosa». El 9 Esportiu, 27-05-2011.

## Bibliografia

* Cruset Vallverdú, Josep. L'aventura del gran Reus - La història del llegendari Reus Deportiu de les sis copes d'Europa d'hoquei patins. Cossetània Edicions, 2017. ISBN 978-84-9034-624-2.

## Enllaços externs

* Reus Deportiu - Lloc web oficial